Midtveisevaluering OLA - mandag, 6. november 2017

Tilstede: Michelle (Kull17), Marthea (Kull17), Lars (foreleser) og Lars Erik (programleder).

Ikke møtt: Pernille (Kull16), Siri (Kull16) og Runar (studiekonsulent)

*Det ble kort orientert om formål og bakgrunn for midtveisevalueringer der det primære fokuset er å få gjort justeringer og rettet opp saker på emner som går og som en evaluering i tillegg til sluttevalueringer. Michelle hadde samlet inn kommentarer fra studentene i forkant av møtet og baserte seg på dette i innspillene. I tillegg er det ønskelig at referatet går ut til studentene med mulighet for å supplere. I møtet ble emne for emne gjennomgått.*

**OLA4060**: Kurset har hatt eksamen. Jevnt over er studentene fornøyd med kurset. Spennende med studenter fra både kull 16 og kull 17 sammen. Studentene opplevde at det var noe ujevnt mht muntlig prestasjoner mellom kullene men at dette utjevnet seg i løpet av semesteret. Generelt god læringskultur og stor takhøyde. Studentene opplever at det er en delingskultur der alle er generøse med å dele på sin kunnskap. Viktig forutsetning for en master med flerfaglighet.

Kollokvier er opprettet og gir godt samarbeid på tvers av bakgrunn.

Hjemmeeksamen fungerte godt og positivt at faglærer svarte skriftlig på spørsmål.

Et forbedringspotensialet er mer kritisk gjennomgang av litteratur slik at litteratur som først ble sett på som sentralt blir endret underveis slik at det likevel ikke skulle vektlegges. Mange studenter hadde allerede forberedt notater på denne litteraturen.

**OLA4000**: Stort pensum, behov for i større grad å redegjøre for status til de ulike pensum bidragene – er alt like viktig? Foreleser bes om i større grad å redegjøre for status til de ulike pensumbidragene til neste forelesning.

Hvordan skal oppsummeringsforelesningen legges opp? Det er ønskelig at studentene melder inn spørsmål på forhånd. Foreleser vil ta opp dette eksplisitt i forelesningen.

En utfordring at OLA4060 tok mye oppmerksomhet og de som tok dette kurset opplevde at de kom litt bakpå i forhold til OLA4000.

**OLA4020**: Generelt godt fornøyd med forelesningene. Savner en helhetlig plan over hva som skal gjennomgås i statistikkdelen. En diskusjon om oppsummeringsdelen kan legges til 18 desember men at selve oppsummeringen av den kvalitative delen tas før statistikkdelen.